b"\n_START_ARTICLE_\nRa\xc3\xbal Garc\xc3\xada Carnero\n_START_SECTION_\nCarrera de club\n_START_PARAGRAPH_\nGarc\xc3\xada va comen\xc3\xa7ar a jugar al futbol al club local Victoria Club de F\xc3\xbatbol, abans de signar pel Deportivo de La Coru\xc3\xb1a a 12 anys d'edat. Va jugar pr\xc3\xa0cticament tot el primer any com a s\xc3\xa8nior amb el Deportivo de La Coru\xc3\xb1a B, i finalment fou cedit al club Monta\xc3\xb1eros CF de la tercera divisi\xc3\xb3 la temporada2008\xe2\x80\x9309._NEWLINE_El 4 d'abril de 2010, Garc\xc3\xada va debutar amb el primer equip - i a La Liga \xe2\x80\x93 en una derrota per 0\xe2\x80\x933 a fora contra l'Atl\xc3\xa9tico de Madrid. Va acabar jugant quatre partits m\xc3\xa9s amb el primer equip la temporada 2010\xe2\x80\x9311 i, el juny, va signar un nou contracte per un any._NEWLINE_La temporada seg\xc3\xbcent, a segona B, va retornar al Deportivo B i fou cedit a la UD Melilla de la mateixa categoria, l'estiu de 2011. Posteriorment, se li va oferir un nou contracte, amb la condici\xc3\xb3 que accept\xc3\xa9s una altra cessi\xc3\xb3; per\xc3\xb2 el jugador va refusar, i va signar amb la UD Almer\xc3\xada el 5 de juliol de 2012, on fou assignat inicialment a l'l'equip B._NEWLINE_El 26 d'octubre de 2012, Garc\xc3\xada fou convocat amb el primer equip, a causa de les lesions. L'endem\xc3\xa0 va debutar amb el primer equip en una vict\xc3\xb2ria per 1\xe2\x80\x930 a casa contra la SD Huesca; va marcar el seu primer gol com a professional al partit seg\xc3\xbcent, una vict\xc3\xb2ria 2\xe2\x80\x930 contra el Recreativo de Huelva._NEWLINE_El 28 juny 2013, despr\xc3\xa9s d'haver contribu\xc3\xaft amb vuit partits al retorn de l'Almer\xc3\xada al m\xc3\xa0xim nivell despr\xc3\xa9s de dos anys, Garc\xc3\xada fou promocionat al primer equip a causa d'una cl\xc3\xa0usula del seu contracte.  De tota manera, va jugar molt espor\xc3\xa0dicament a primera, i fou cedit al Deportivo Alav\xc3\xa9s el gener de 2014._NEWLINE_El 14 de juliol de 2014, Garc\xc3\xada va acabar contracte amb els rojiblancos i va signar amb l'Alav\xc3\xa9s poques hores despr\xc3\xa9s. Va marcar cinc gols, el m\xc3\xa0xim de la seva carrera, la temporada 2015\xe2\x80\x9316, en qu\xc3\xa8 l'Alav\xc3\xa9s va pujar a primera divisi\xc3\xb3._NEWLINE_El 5 de juny de 2017, Garc\xc3\xada va signar contracte per tres anys pel CD Legan\xc3\xa9s._NEWLINE_El 15 de gener de 2019, Ra\xc3\xbal Garc\xc3\xada va signar contracte pel Girona FC fins al juny del 2019. El lateral esquerr\xc3\xa0 arrib\xc3\xa0 lliure al club despr\xc3\xa9s de rescindir contracte amb el CD Legan\xc3\xa9s."